
ΤΕΥΧΟΣ ΠΡΩΤΟ 


Αρ 


. Φύλλου 205 


ΠΡΟΕΔΡΙΚΟ ΔΙΑΤΑΓ ΜΑ ΥΠΆΡΙΘΜ. 155 

Εφαρμογή της απόφασης 2292 (2016) του Συμ¬ 
βουλίου Ασφαλείας του Οργανισμού Ηνωμένων 

Εθνών (Ο.Η.Ε.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 .Το άρθρο 25 του Καταστατικού Χάρτη του Οργανι¬ 
σμού Ηνωμένων Εθνών (Ο.Η.Ε.) όπως κυρώθηκε με τον 
α.ν. 585/1945 (Α' 242). 

2. Το άρθρο 1 παρ. 1 του α.ν. 92/1967 «Περί εφαρμογής 
αποφάσεων του Συμβουλίου Ασφαλείας των Ηνωμένων 
Εθνών και περί εγκρίσεως και εφαρμογής συστάσεων 
του Συμβουλίου Ασφαλείας και της Γενικής Συνελεύσε- 
ως» (Α' 139). 

3. Το άρθρο 90του Κώδικα Νομοθεσίαςγιατην Κυβέρ¬ 
νηση και τα Κυβερνητικά όργανα που κυρώθηκε με το 
άρθρο πρώτο του π.δ/τος 63/2005 (Α' 98). 

4. ΤηνΥ186/10.11.2016απόφασητου Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Εσωτερικών ΝικόλαοΤόσκα» (Β' 3671). 

5. Την από 23.8.2016 απόφαση του Υπουργού Εξω¬ 
τερικών υπ' αριθμ. Φ. 3440/ΑΣ 40092 «Απόφαση 2292 
(2016) του Συμβουλίου Ασφαλείας Ο.Η.Ε. σχετικά με τη 
Λιβύη» (Α' 173). 

6. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

7. Την υπ'αριθμ. 92/2017 γνωμοδότηση του Συμβου¬ 
λίου της Επικράτειας μετά από πρόταση των Υπουργών 
Οικονομίας και Ανάπτυξης, Εθνικής Άμυνας, Εξωτερικών, 
Δικαιοσύνης, Διαφάνειας και Ανθρωπίνων Δικαιωμάτων, 
Οικονομικών, Υποδομών και Μεταφορών και Ναυτιλίας 
και Νησιωτικής Πολιτικής καθώς και του Αναπληρωτή 
Υπουργού Εσωτερικών, αποφασίζουμε: 

Άρθρο 1 

1. Από την 14η Ιουνίου 2016, ημερομηνία κατά την 
οποία υιοθετήθηκε από το Συμβούλιο Ασφαλείας του 
Οργανισμού Ηνωμένων Εθνών (Ο.Η.Ε.) η απόφαση 2292 
(2016) και για περίοδο δώδεκα μηνών από την ημερο¬ 
μηνία αυτή, οι αρμόδιες ελληνικές αρχές, ενεργώντας σε 
εθνικό επίπεδο ή μέσω περιφερειακών οργανισμών, με 


κατάλληλες διαβουλεύσεις με την Κυβέρνηση Εθνικής 
Συνεννόησης της Λιβύης, προκειμένου να διασφαλιστεί η 
αυστηρή εφαρμογή του εμπάργκο όπλων στη Λιβύη, επι¬ 
θεωρούν, χωρίς αδικαιολόγητη καθυστέρηση, στην ανοι¬ 
χτή θάλασσα ανοιχτά των ακτών της Λιβύης, σκάφη που 
κατευθύνονται προς ή έρχονται από τη Λιβύη, τα οποία 
ευλόγως υποπτεύονται ότι μεταφέρουν όπλα ή σχετικό 
υλικό προς ή από τη Λιβύη, άμεσα ή έμμεσα, κατά πα¬ 
ράβαση των άρθρων 1,2 ή 3 του π.δ. 167/2013 (Α' 272), 
όπως τροποποιήθηκαν με το άρθρο 1 του π.δ. 76/2014 
(Α' 122), μετά άρθρα 1 και 2 του π.δ. 130/2014 (Α' 209) 
και με το άρθρο 2 του π.δ. 33/2016 (Α' 47), υπό την προϋ¬ 
πόθεση ότι έχουν προηγουμένως καταβάλει καλόπιστες 
προσπάθειες να λάβουν τη συναίνεση του Κράτους της 
σημαίας του σκάφους. 

2. Σε περίπτωση που τα σκάφη, τα οποία επιθεωρού¬ 
νται σύμφωνα με την παράγραφο 3 της απόφασης 2292 
(2016) του Συμβουλίου Ασφαλείας του Ο.Η.Ε., φέρουν 
την ελληνική σημαία, οι αρμόδιες ελληνικές αρχές συ¬ 
νεργάζονται στις επιθεωρήσεις που προβλέπονται στην 
εν λόγω παράγραφο. 

Άρθρο 2 

1. Οι αρμόδιες ελληνικές αρχές, ενεργώντας σε εθνικό 
επίπεδο ή μέσω περιφερειακών οργανισμών, σε περίπτω¬ 
ση που διεξάγουν επιθεωρήσεις σύμφωνα με το άρθρο 
1, παρ. 1 ανωτέρω, κάνουν χρήση κάθε μέτρου που ανα¬ 
λογεί στις συγκεκριμένες περιστάσεις για τη διεξαγωγή 
των εν λόγω επιθεωρήσεων, σε πλήρη συμμόρφωση με 
το διεθνές ανθρωπιστικό δίκαιο και το διεθνές δίκαιο των 
ανθρωπίνων δικαιωμάτων, ανάλογα με την περίπτωση. 

2. Οι αρμόδιες ελληνικές αρχές, όταν ενεργούν σύμφω¬ 
να με το άρθρο 1, παρ. 1 του παρόντος, δεν προκαλούν 
αδικαιολόγητη καθυστέρηση ή αδικαιολόγητη παρέμβα¬ 
ση στην άσκηση της ελευθερίας της ναυσιπλοΐας. 

Άρθρο 3 

1. Από την 14η Ιουνίου 2016, ημερομηνία υιοθέτησης 
της απόφασης 2292 (2016) του Συμβουλίου Ασφαλείας 
του Οργανισμού Ηνωμένων Εθνών (Ο.Η.Ε.), οι αρμόδιες 
ελληνικές αρχές, ενεργώντας σε εθνικό επίπεδο ή μέσω 
περιφερειακών οργανισμών, όταν ανακαλύπτουν, κατά 
τη διάρκεια των επιθεωρήσεων του άρθρου 1, παρ. 1 
του παρόντος, απαγορευμένα αντικείμενα με βάση τα 
άρθρα 1,2 ή 3 του π.δ. 167/2013, όπως τροποποιήθηκαν 

με το άρθρο 1 του π.δ. 76/2014, με τα άρθρα 1 και 2 του 
π.δ. 130/2014 και με το άρθρο 2 του π.δ. 33/2016, τα 
κατάσχουν και τα διαθέτουν (ενδεικτικά μέσω καταστρο¬ 
φής, αχρήστευσης, αποθήκευσης ή μεταφοράς σε ένα 
Κράτος άλλο από τα Κράτη προέλευσης ή προορισμού, 
για διάθεση), συνεργάζονται δε σχετικά με τις αρμόδιες 
αρχές άλλων Κρατών Μελών του Ο.Η.Ε.. 

2. Οι αρμόδιες ελληνικές αρχές, ενεργώντας σε εθνικό 
επίπεδο ή μέσω περιφερειακών οργανισμών, κατά τη 
διάρκεια των επιθεωρήσεων του άρθρου 1, παρ. 1 του 
παρόντος, συλλέγουν αποδεικτικά στοιχεία που συν¬ 
δέονται άμεσα με τη μεταφορά των αντικειμένων της 
παραγράφου 1 του παρόντος άρθρου, αποφεύγουν δε 
την πρόκληση ζημίας στο θαλάσσιο περιβάλλον ή στην 
ασφάλεια της ναυσιπλοΐας. 

Άρθρο 4 

Τα μέτρα του άρθρου Ι,παρ. 1,τουάρθρου2 και του 
άρθρου 3 του παρόντος εφαρμόζονται μόνο σε σχέση 
με επιθεωρήσεις που διενεργούνται από πολεμικά πλοία 
και πλοία που ανήκουν ή τα οποία εκμεταλλεύεται και τα 
οποία έχει δεόντως εξουσιοδοτήσει η Ελληνική Δημο¬ 
κρατία και τα οποία χρησιμοποιούνται μόνο για κρατική, 
μη εμπορική υπηρεσία.Τα εν λόγω πλοία πρέπει να είναι 
σαφώς επισημασμένα και αναγνωρίσιμα ως τέτοια. 

Άρθρο 5 

Τα μέτρα των άρθρων 1, 2 και 3 του παρόντος δεν 
εφαρμόζονται σε σκάφη που δικαιούνται κρατικής ασυ¬ 
λίας βάσει του διεθνούς δικαίου. 

Άρθρο 6 

Το μέτρο που προβλέπεται στο άρθρο 2, παρ. 1 του 
παρόντος περιλαμβάνει την εξουσία εκτροπής σκαφών 
και των πληρωμάτων τους προς κατάλληλο λιμένα για τη 
διευκόλυνση της διάθεσης που προβλέπεται στο άρθρο 
3, παρ. 1 του παρόντος, με τη συναίνεση του Κράτους 
του λιμένα, καθώς και την εξουσία χρήσης κάθε μέτρου 
που αναλογεί στις συγκεκριμένες περιστάσεις, σε πλήρη 
συμμόρφωση με το διεθνές ανθρωπιστικό δίκαιο και το 
διεθνές δίκαιο των ανθρωπίνων δικαιωμάτων, ανάλογα 
με την περίπτωση, για την κατάσχεση των αντικειμένων 
που ορίζονται στο άρθρο 1, παρ. 1 του παρόντος, κατά 
τη διεξαγωγή των επιθεωρήσεων. 

Άρθρο 7 

Τα μέτρα των άρθρων 1,2 και 3 του παρόντος ισχύουν 
μόνον σε σχέση με το λαθρεμπόριο παράνομων όπλων 
και συναφούς υλικού στην ανοιχτή θάλασσα ανοιχτά των 
ακτών της Άιβύης και δεν θίγουν δικαιώματα ή υποχρε¬ 
ώσεις ή ευθύνες στο πλαίσιο του διεθνούς δικαίου, συ¬ 
μπεριλαμβανομένων των δικαιωμάτων ή υποχρεώσεων 
στο πλαίσιο της Σύμβασης των Ηνωμένων Εθνών για το 
Δίκαιο της Θάλασσας, μεταξύ άλλων τη γενική αρχή της 
αποκλειστικής δικαιοδοσίας του Κράτους της σημαίας 
επί των σκαφών του στην ανοιχτή θάλασσα, σε σχέση 
με οποιαδήποτε άλλη κατάσταση. 


Άρθρο 8 

1. Οι αρμόδιες ελληνικές αρχές, όταν προβαίνουν σε 
επιθεώρηση σύμφωνα με το άρθρο 1, παρ. 1 του παρό¬ 
ντος, ενεργώντας σε εθνικό επίπεδο ή μέσω περιφερεια¬ 
κών οργανισμών, υποβάλλουν ταχέως, είτε αυτοτελώς, 
είτε δια του περιφερειακού οργανισμού μέσω του οποίου 
ενεργούν, μια αρχική γραπτή έκθεση στην Επιτροπή που 
συστάθηκε με βάση την παράγραφο 24 της απόφασης 
1970 (2011) του Συμβουλίου Ασφαλείας του Ο.Η.Ε., στην 
οποία περιλαμβάνονται, ιδίως, επεξήγηση των λόγων για 
τους οποίους διεξήχθη η επιθεώρηση, οι προσπάθειες 
που έγιναν ώστε να ζητηθεί η συναίνεση του Κράτους 
σημαίας του σκάφους, τα αποτελέσματα της επιθεώρη¬ 
σης αυτής και εάν υπήρξε συνεργασία ή όχι. 

2. Σε περίπτωση που, κατά την επιθεώρηση, βρεθούν 
αντικείμενα των οποίων η μεταφορά απαγορεύεται, οι 
αρμόδιες ελληνικές αρχές ή ο περιφερειακός οργανισμός 
μέσω του οποίου ενεργούν υποβάλλουν στην Επιτροπή, 
σε επόμενο στάδιο, μια μεταγενέστερη γραπτή έκθε¬ 
ση στην οποία περιλαμβάνονται σχετικές λεπτομέρειες 
αναφορικά με την επιθεώρηση, την κατάσχεση και τη 
διάθεση και σχετικές λεπτομέρειες αναφορικά με τη 
μεταφορά, συμπεριλαμβανομένης της περιγραφής των 
αντικειμένων, της προέλευσης και του επιδιωκόμενου 
προορισμού τους, εάν αυτές οι πληροφορίες δεν περι¬ 
λαμβάνονται στην αρχική έκθεση. 

Στον Υπουργό Εξωτερικών αναθέτουμε τη δημοσί¬ 
ευση του παρόντος διατάγματος, στον ίδιο δε Υπουρ¬ 
γό και στους Υπουργούς Εσωτερικών, Οικονομίας και 
Ανάπτυξης, Εθνικής Άμυνας, Δικαιοσύνης, Διαφάνειας 
και Ανθρωπίνων Δικαιωμάτων, Οικονομικών, Υποδομών 
και Μεταφορών και Ναυτιλίας και Νησιωτικής Πολιτικής 
την εκτέλεσή του. 

Αθήνα, 22 Δεκεμβρίου 2017 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Οι Υπουργοί 
Αναπληρωτής Υπουργός 

Εσωτερικών Οικονομίας και Ανάπτυξης 

ΝΙΚΟΛΑΟΣ ΤΟΣΚΑΣ ΔΗΜΟΣ ΠΑΠΑΔΗΜΗΤΡΙΟΥ 

Εθνικής Άμυνας Εξωτερικών 

ΠΑΝΑΓΙΩΤΗΣ ΚΑΜΜΕΝΟΣ ΝΙΚΟΛΑΟΣ ΚΟΤΖΙΑΣ 

Δικαιοσύνης, Διαφάνειας 
και Ανθρωπίνων 
Δικαιωμάτων 

ΣΤΑΥΡΟΣ ΚΟΝΤΟΝΗΣ 

Υποδομών 
και Μεταφορών 

ΧΡΗΣΤΟΣ ΣΠΙΡΤΖΗΣ 


Οικονομικών 

ΕΥΚΛΕΙΔΗΣ ΤΣΑΚΑΛΩΤΟΣ 

Ναυτιλίας 

και Νησιωτικής Πολιτικής 

ΠΑΝΑΓΙΩΤΗΣ ΚΟΥΡΟΥΜΠΛΗΣ 



ΕΘΝΙΚΟ 

ΤΥΠΟΓΡΑΦΕΙΟ 

